cyanic-selkie/wikianc huggingface dataset:
Επιστημονική επανάσταση
Νευτώνεια σύνθεση
Η πειραματική μέθοδος κατά τον Νεύτωνα, ορίζει ότι η ανάλυση πρέπει να προηγείται της σύνθεσης. Η ανάλυση συνίσταται στην πραγματοποίηση πειραμάτων και παρατηρήσεων, και στην συναγωγή γενικών συμπερασμάτων δια της επαγωγής. Αντί να αναλύει ένα πρόβλημα μαθηματικά σε απλές έννοιες και με την λογική να παράγει δευτερογενείς αλήθειες βασισμένες σε αξιώματα όπως ο Καρτέσιος, ο Νεύτωνας πορεύτηκε με την επαγωγική γενίκευση της εμπειρίας προς την υπαγωγή ευρύτερων φαινομένων στην εξήγηση που απορρέει από τις γενικεύσεις του. Απέρριψε λοιπόν τις μεταφυσικές υποθέσεις που στηρίζονταν σε ανεπαρκή εμπειρικά θεμέλια, και επιδόθηκε στην παραγωγή θεωρητικών προτάσεων που βγαίνουν από την συστηματική παρατήρηση, και οι οποίες είναι συνεχώς υπό αίρεση.
Με το κοσμοϊστορικό έργο του, Principia Mathematica, ο Νεύτων διατύπωσε τρεις νόμους της κίνησης. Πρώτον, ο νόμος της αδράνειας, δηλαδή κάθε σώμα παραμένει στην κατάσταση ηρεμίας ή ευθύγραμμης ομαλής κίνησης εκτός και αν ασκηθεί πάνω του μια δύναμη. Δεύτερον, η συνισταμένη των δυνάμεων που ασκούνται σε ένα σώμα, ισούται με το ρυθμό μεταβολής της ορμής του σώματος. Τρίτον, σε κάθε δράση υπάρχει μια ίση αντίδραση. Συνοψίζοντας, διατύπωσε το νόμο της παγκόσμιας έλξης, ότι υπάρχει η δύναμη της βαρύτητας που δρα εξ αποστάσεως.
Επανάσταση στην ανατομία
Η ιατρική κατά τον μεσαίωνα βασιζόταν κυρίως στην γνώση ενός συνόλου καθολικών νόμων, βασισμένων σε ένα πλαίσιο πρώτων αρχών όπως απέρρεαν από τις ιδέες του Αριστοτέλη, του Γαληνού και του Αβικέννα. Η θέση του Γαληνού στην ιατρική ήταν αντίστοιχη με την θέση του Αριστοτέλη στην φυσική. Θεωρούσε την τελεολογία ως το μονοπάτι που οδηγεί στην κατανοήση.
Οι ανατομές γίνονταν με σκοπό να δουν το πως είναι φτιαγμένο το σώμα και όχι για να το υποβάλλουν σε ανάλυση. Οι ανατόμοι ήταν πεπεισμένοι ότι ο Γαληνός είχε περιγράψει το σώμα με ακρίβεια. Θεωρούσαν απλές διαταραχές στο συγκεκριμένο σώμα οποιοδήποτε εύρημά τους που διαφοροποιούνταν προς τις γενικές παραδοχές, και προσάρμοζαν τα ευρήματά τους στο μοντέλο του Γαληνού, αντί να επωφεληθούν από την ευκαιρία για να τροποποιήσουν τις πεποιθήσεις τους. thumb|Εικόνα από το έργο του Βεσάλιου, De humani corporis fabrica Ο Ανδρέας Βεσάλιος, θεμελιωτής της σύγχρονης ανατομίας, ερεύνησε συστηματικά το ανθρώπινο σώμα με ανατομές και εξέδωσε το έργο του ανασκευάζοντας αρκετά από τα λάθη του Γαληνού στις περιγραφές των οργάνων. Έδωσε βάση στην προσωπική παρατήρηση και την λεπτομέρεια, αλλά δεν προχώρησε στην ρήξη με το γαληνικό πλαίσιο.
Ο Ουίλλιαμ Χάρβεϋ δεν συνέχισε απλώς το έργο των προηγούμενων, αλλά απέδειξε με το πείραμα και την παρατήρηση ένα συμπέρασμα εντελώς αντίθετο με την γαληνική παραδοχή για την ροή του αίματος και την φυσιολογία της καρδιάς. Ανακάλυψε την κυκλοφορία του αίματος, με μεθοδολογία που συνδυάζει την εκτεταμένη χρήση της συγκριτικής ανατομικής μεθόδου, με ποσοτική και μαθηματική προσέγγιση των παρατηρήσεων και πειραμάτων που διεξήγαγε σε εξαιρετικά ευρεία κλίμακα.
Με ποσοτικούς υπολογισμούς απέδειξε ότι το αίμα που περνά από την καρδία σε ορισμένο χρόνο, είναι περισσότερο από την συνολική ποσότητα αίματος μέσα στο σώμα. Με ανατομικές έρευνες έδειξε την δομή των καρδιακών βαλβίδων, την απουσία πόρων στο διάφραγμα και την διέλευση αίματος από τους πνεύμονες. Με πειράματα απέδειξε ότι το αίμα ρέει προς μόνο μία κατεύθυνση.
Χρησιμοποιώντας την περιγραφή της κυκλοφορίας του αίματος από τον Χάρβεϋ, ο Καρτέσιος ανέπτυξε μια δυϊστική μηχανιστική φυσιολογία, στην οποία ένταξε την κυκλοφορία του αίματος στην περιγραφή του ανθρώπινου σώματος, ως ενός πλήρους μηχανικού συστήματος. Η καρτεσιανή θεωρία διαμόρφωσε την λεγόμενη ιατρομηχανική κατεύθυνση, στην οποία τα φαινόμενα ερμηνεύονται ως ανωμαλίες στην κίνηση των υγρών του σώματος και αντιμετωπίζονται με μηχανικές ρυθμίσεις.
Η προσφορά του Καρτέσιου ήταν ότι υποστήριξε την θεωρητική ιδέα ότι το σώμα είναι μια μηχανή και όλες οι λειτουργίες του μπορούν να εξηγηθούν με τις αρχές και τους νόμους που ισχύουν γενικά στην φύση. Τόσο η ιατροχημική, όσο και η ιατρομηχανική κατεύθυνση εντάσσονται οντολογικά και μεθοδολογικά στο μηχανοκρατικό δυϊστικό μοντέλο του Καρτέσιου. Ιδίως μεθοδολογικά, σε αυτό το μοντέλο τα επιχειρήματα συγκροτούνται παραγωγικά με στήριξη σε ένα κλειστό σύστημα γενικών αρχών. Η αναζήτηση ενός πλήρους υπόβαθρου για κάθε γενίκευση, δεν συμβάδιζε με το πνεύμα της νέας επιστήμης, και έτσι, μέχρι τον 18ο αιώνα, δεν έγινε δυνατό να συγκροτηθεί μια ενιαία βασική θεωρία πάνω στο καρτεσιανό πλαίσιο.
Το ζήτημα της συνέχειας της επιστήμης
Ο ιστορικός της επιστήμης Alistair C. Crombie υποστηρίζει ότι η επιστημονική επανάσταση ήταν η έντονη βελτίωση των πειραματικών και μαθηματικών μεθόδων. Χαρακτηριστικό της νεότερης επιστήμης είναι η πειραματική μεθοδολογία, και αυτή ήταν δημιούργημα του ύστερου Μεσαίωνα. Αντίθετα, κατά τον Alexandre Koyré, το κύριο χαρακτηριστικό δεν ήταν η μεθοδολογία, αλλά η αλλαγή στο μεταφυσικό επίπεδο, η αναμόρφωση του τρόπου σκέψης και η προσέγγιση της θεωρίας με διαφορετικό τρόπο.
Οι φυσικοί φιλόσοφοι του Μεσαίωνα υπέβαλαν την αριστοτελική φιλοσοφία σε έλεγχο, είτε για λόγους θεολογικούς, είτε επειδή αδυνατούσε να εξηγήσει ικανοποιητικά τον κόσμο όπως γίνονταν αντιληπτός. Ωστόσο, οι βασικές αριστοτελικές αρχές δεν αποκηρύχθηκαν, η κριτική στην αριστοτελική φιλοσοφία αφορούσε μόνο συγκεκριμένα σημεία και όχι το σύνολό της. Αλλά αυτό το κλίμα κριτικής, προετοίμασε την γενικότερη κριτική που οδήγησε στην κατάρριψη του Αριστοτέλη κατά την νεώτερη περίοδο.
Οι επιστήμονες του 17ου αιώνα απέρριψαν τα βασικά στοιχεία της αριστοτελικής μεταφυσικής και αναβίωσαν και επαναδιατύπωσαν την σωματιδιακή φιλοσοφία των αρχαίων ατομικών. Αυτή ήταν μια ριζική εννοιολογική αλλαγή που ανέτρεψε την φιλοσοφία δύο χιλιετιών. Αυτό οδήγησε στον υποβιβασμό των αισθητών ιδιοτήτων σε δευτερογενείς ιδιότητες, και στην απόρριψη της αριστοτελικής τελεολογίας. Επίσης, οδήγησε στην μετακίνηση της προσοχής από τις αριστοτελικές ποιότητες στις γεωμετρικές ιδιότητες των σωμάτων, κάτι που ενθάρρυνε την εφαρμογή των μαθηματικών στην φυσική. Από την άλλη, η προτεραιότητα που έδινε ο Καρτέσιος στον μαθηματικό λογισμό έναντι της εμπειρίας κατέληξε σε ένα ορθολογικό δογματισμό, και μια επιστήμη βασισμένη σε υποθέσεις.
Η ανάλυση που έκανε ο Γαλιλαίος στην κίνηση των σωμάτων, ήταν σε μεγάλο βαθμό επεξεργασία των αρχών και θεωρημάτων που διατυπώθηκαν τον 14ο αιώνα. Όπως αναφέρει ο Crombie, ο Κέπλερ και ο Γαλιλαίος διατυπώνοντας νέα επιχειρήματα για την κίνηση της Γης, δεν μπόρεσαν να δουν παρά μόνο τμήματα της συνολικής εικόνας κι έτσι δεν μπόρεσαν να πείσουν τους συγχρόνους τους. Ο Νεύτων αντίθετα, κατάφερε να αποδείξει ότι τα επιχειρήματά του ήταν ακαταμάχητα στο πλαίσιο ενός συστήματος παγκόσμιου, το οποίο ελέγχθηκε πειραματικά.
Οι παρατηρήσεις του Γαλιλαίου από μόνες τους δεν ήταν ικανές να ανατρέψουν ολόκληρο το κοσμολογικό σύστημα. Αυτό που ήταν απαραίτητο, ήταν η μεταβολή στους τρόπους με τον οποίο γινόταν κατανοητός ο φυσικός κόσμος. Αυτή η μεταβολή, αποκαλούμενη από τον Thomas Kuhn «αλλαγή παραδείγματος», σφραγίστηκε από την κατανόηση της φύσης ως ένα μηχανικό σύστημα. Η επιστήμη πλέον εξετάζει και βγάζει συμπεράσματα μόνο με την εμπειρική παρατήρηση και την μαθηματική περιγραφή των πραγμάτων, χωρίς να παρασύρεται σε ποιοτικές και τελολογικές αντιλήψεις.
Βιβλιογραφία
Κατηγορία:Φιλοσοφία της επιστήμης Κατηγορία:Ιστορία των επιστημών
Geschichte der Naturwissenschaften
Μαπού Γιανγκά-Μ'Μπίουα
Ο Μαπού Γιανγκά-Μ'Μπίουα (γεννημένος στις 15 Μαΐου 1989) είναι γεννημένος στην Κεντροαφρικανική Δημοκρατία Γάλλος ποδοσφαιριστής ο οποίος αγωνίζεται για λογαριασμό της αγγλικής Νιούκασλ Γιουνάιτεντ. Αγωνίζεται κυρίως ως κεντρικός αμυντικός, αν και μπορεί να καλύψει και τις υπόλοιπες θέσεις της αμυντικής γραμμής της ομάδας.
Νεανικά χρόνια και καριέρα
Ο Γιανγκά-Μ'Μπίουα γεννήθηκε στο Μπανγκί της Κεντροαφρικανικής Δημοκρατίας, όμως μετακόμισε, μωρό ακόμη, στη Γαλλία στο Πορ-ντε-Μπουκ των Μπους-ντυ-Ρον, το οποίο βρισκόταν σε σχετικά κοντή απόσταση από τη Μασσαλία.
Μονπελιέ
Εντάχθηκε στη Μονπελιέ ως νεαρός παίκτης το 2005 και πραγματοποίησε το επίσημο επαγγελματικό του ντεμπούτο με την πρώτη ομάδα στις 23 Φεβρουαρίου 2007 σε μια ήττα με 0–1 από την Μπαστιά, ξεκινώντας στην αναμέτρηση ως βασικός και αγωνιζόμενος σε ολόκληρο το 90λεπτο, αποκομίζοντας μία κίτρινη κάρτα για τις ενέργειές του στη διάρκεια αυτής. Στη διάρκεια της σεζόν, υπέγραψε το πρώτο του επαγγελματικό συμβόλαιο συμφωνώντας για τριετή διάρκεια έως το 2010. Προωθήθηκε επισήμως στην ανδρική ομάδα, όπου και έλαβε τον αριθμό 3 στη φανέλα του.
Αρχικά, ο Γιανγκά-Μ'Μπίουα χρησιμοποιούταν ως αλλαγή στις αρχές της σεζόν 2007–08, όμως τον Σεπτέμβρη του 2007, αν και ήταν μόλις 18 ετών, ο τότε προπονητής της Μονπελιέ, Ρολάν Κουρμπίς έχρισε τον Γιανγκά-Μ'Μπίουα ως βασικό στέλεχος της ομάδας για το υπόλοιπο της σεζόν 2007–08. Ο Γιανγκά-Μ'Μπίουα δεν τον απογοήτευσε, αγωνιζόμενος σε 41 συνολικά αναμετρήσεις και πετυχαίνοντας ένα τέρμα. Ξεκινώνατς από τη νίκη του συλλόγου, στις 31 Αυγούστου, με σκορ 1–0 επί της Αζαξιό, ο Μ'Μπίουα αγωνίστηκε σε κάθε αναμέτρηση της Μονπελιέ συμπεριλαμβανομένων του Λιγκ Καπ Γαλλίας και του Κυπέλλου Γαλλίας, όπου η Μονπελιέ έφτασε ως τη Φάση των 16 και τη Φάση των 32, αντίστοιχα. Το μοναδικό του τέρμα για τη σεζόν το πέτυχε στις 12 Μαΐου 2008, απέναντι στην ΦΚ Γκενιόν, όπου πέτυχε το νικητήριο τέρμα της αναμέτρησης στις καθυστερήσεις χαρίζοντας στη Μονπελιέ τη νίκη με σκορ 2–1.
Έχοντας, πλέον, καθιερωθεί ως βασικό στέλεχος του συλλόγου, ο Γιανγκά-Μ'Μπίουα ήταν βασικό και αναντικατάστατο στέλεχος στις αρχές της σεζόν 2008–09, και παρά τον ανταγωνισμό για μια θέση στο αρχικό σχήμα από τους συνομήλικούς του Μικαέλ Νελσόν και Αμπντέλ Ελ Καουταρί, κατάφερε να καθιερωθεί αγωνιζόμενος συνολικά σε 33 αναμετρήσεις και πετυχαίνοντας ένα τέρμα απέναντι στην Ανζέ σε μια ισοπαλία με σκορ 3–3, και πάλι στις καθυστερήσεις. Το γκολ της ισοφάρισης επιτεύχθηκε λίγα δευτερόλεπτα, μόλις, αφότου η Ανζέ είχε πάρει το προβάδισμα με τέρμα του Μαλίκ Κουτυριέ. Στις 20 Μαρτίου 2009, με τη Μονπελιέ να έχει μπει στην τελική ευθεία για τη μάχη της ανόδου στην ελίτ του γαλλικού ποδοσφαίρου, ο Γιανγκά-Μ'Μπίουα υπέστη σοβαρό τραυματισμό στη διάρκεια του αγώνα με αντίπαλο την Μπρεστ, ο οποίος τον άφησε εκτός αγωνιστικής δράσης για διάστημα σχεδόν δύο μηνών. Επέστρεψε στην ομάδα στις 8 Μαΐου 2009 και αγωνίστηκε στις τέσσερις τελευταίες αναμετρήσεις της σεζόν, βοηθώντας τη Μονπελιέ να πάρει την άνοδο για τη Λιγκ 1, κατά την τελευταία αγωνιστική του πρωταθλήματος.
Παρά την άνοδο στη Λιγκ 1, λόγω της επερχόμενης ποινής φυλάκισής του, ο προπονητής Ρολάν Κουρμπίς αναγκάστηκε να παραιτηθεί από τη θέση του, με τον Ρενέ Ζιράρ να τον αντικαθιστά στην τεχνική ηγεσία του συλλόγου. Ο Ζιράρ κατέστησε σαφές, εξαρχής, ότι μια από τις κύριες προτεραιότητές του θα ήταν να κρατήσει τον Γιανγκά-Μ'Μπίουα στην ομάδα, κι έτσι, στις 2 Ιουνίου 2009, οι διαπραγματεύσεις του τελευταίου με την ομάδα ολοκληρώθηκαν, με τον παίκτη να ανανεώνει τη συνεργασία του με τη Μονπελιέ έως το 2012. Ο Γιανγκά-Μ'Μπίουα πραγματοποίησε το ντεμπούτο του στη Λιγκ 1 κατά την εναρκτήρια αναμέτρηση της ομάδας του για τη νέα σεζόν απέναντι στην Παρί Σεν Ζερμέν, αγωνιζόμενος σε ολόκληρη τη διάρκεια της αναμέτρησης, η οποία έληξε με το ισόπαλο σκορ 1–1. Στις 12 Μαΐου 2010, ο Γιανγκά-Μ'Μπίουα συμφώνησε για την επέκταση της συνεργασίας του με την ομάδα για έναν πρόσθετο χρόνο.
Νιούκασλ Γιουνάιτεντ
Στις 22 Ιανουαρίου 2013, ο Γιανγκά-Μ'Μπίουα ολοκλήρωσε τη μεταγραφή του στη Νιούκαστλ έναντι αδιευκρίνιστου ποσού. Υπέγραψε συμβόλαιο χρονικής διάρκειας 5,5 ετών στο Σαιντ Τζέιμς Παρκ, όπου έλαβε τον αριθμό 13 στη φανέλα του. Πραγματοποίησε το ντεμπούτο του με τη Νιούκαστλ στις 29 Ιανουαρίου 2013 μπαίνοντας ως αλλαγή στοπ δεύτερο ημίχρονο της επικράτησης της ομάδας του με σκορ 2–1 επί της Άστον Βίλλα.
Διεθνής Καριέρα
Ο Γιανγκά-Μ'Μπίουα έχει διπλή εθνικότητα, καθώς κατάγεται από τη Γαλλία και την Κεντροαφρικανική Δημοκρατία, κάτι που σημαίνει ότι είναι ελεύθερος να εκπροσωπήσει και τις δύο χώρες. Δεν αγωνίστηκε με καμία από τις ομάδες νέων των δύο χωρών, όμως στις 1 Οκτωβρίου 2009, κλήθηκε στην Εθνική Γαλλίας U-21 από τον προπονητή Ερίκ Μομπαέρ για τους αγώνες της στα πλαίσια των προκριματικών του Ευρωπαϊκού Πρωταθλήματος U-21 του 2011 απέναντι στη Μάλτα στις 9 Οκτωβρίου και το Βέλγιο στις 13 Οκτωβρίου. Στις 15 Μαΐου 2012, ο Γιανγκά-Μ'Μπίουα ήταν μέλος της αρχικής αποστολής της Εθνικής Γαλλίας ενόψει του Euro 2012. Στις 29 Μαΐου, ο Μπαλ ανακοίνωσε την τελική του αποστολή, στην οποία ο Γιανγκά-Μ'Μπίουα δεν περιλαμβανόταν.
Σύλλογος
(Ενημερωμένο έως τις 19 Μαΐου 2013)
Εξωτερικοί σύνδεσμοι
Κατηγορία:Κεντροαφρικανοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Μονπελιέ ΕΣΚ Κατηγορία:Ποδοσφαιριστές Νιούκασλ Γιουνάιτεντ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Πρέμιερ Λιγκ Κατηγορία:Αμυντικοί ποδοσφαιριστές
Ανδριάντας του Ριχάρδου του Λεοντόκαρδου
Ο Ανδριάντας του Ριχάρδου του Λεοντόκαρδου' (γαλλικά: Richard Ier Cœur-de-Lion) είναι ένα μνημείο πολιτιστικής κληρονομιάς της Αγγλίας (Β΄ Τάξης), προς τιμήν του Άγγλου μονάρχη του 12ου αιώνα Ριχάρδου Α΄ του Λεοντόκαρδου (βασίλευσε το διάστημα 1189–1199). Είναι τοποθετημένος επάνω σε ένα βάθρο από γρανίτη, έξω από τα Ανάκτορα του Ουεστμίνστερ στο Λονδίνο. Κατασκευάστηκε από τον Ιταλό γλύπτη Κάρλο Μαροτσέτι (1805-1867), αρχικά σε πηλό (1851) και μετέπειτα σε μπρούντζο (1856-1867). Για πολλά χρόνια υπήρξε διαφωνία ως προς την οριστική θέση εγκατάστασής του, η οριστικοποιήθηκε τον Οκτώβριο του 1860.
Η ποιότητα κατασκευής του αγάλματος φάνηκε προβληματική, κατά τον πρώτο μισό αιώνα της ιστορίας του. Κατά την Μεγάλη Έκθεση του Λονδίνου, το 1851, η ουρά του αλόγου αποκολλήθηκε και, σαράντα χρόνια αργότερα, διαπιστώθηκε ότι ήταν γεμάτη με τρύπες και δεν είχε συνδεθεί σωστά με το υπόλοιπο μέρος του έργου. Στον Β΄ Παγκόσμιο Πόλεμο, μια γερμανική βόμβα προσγειώθηκε λίγα μέτρα μακριά και προκάλεσε σοβαρές καταστροφές στον ανδριάντα. Εργασίες αποκατάστασης διεξήχθησαν τα επόμενα χρόνια, ωστόσο σημάδια από τη βόμβα είναι ορατό στο μνημείο έως σήμερα.
Το 2009, οι κοινοβουλευτικές αρχές ανέλαβαν ένα σχέδιο για τη συντήρηση και την αποκατάσταση του αγάλματος. Βάση του σχεδίου που εκτελέστηκε, απομακρύνθηκαν οι συσσωρευμένες ακαθαρσίες και μια παλιά επίστρωση μαύρου κεριού. Με ειδική μέριμνα η μπρούντζινη επιφάνεια επανήλθε στο αρχικό της χρώμα και καλύφθηκε με ένα διαυγές κερί για προστασία από τη ρύπανση και την όξινη βροχή. Τα ανάγλυφα του βάθρου καθαρίστηκαν και αποκαταστάθηκαν, όπως και το ίδιο το βάθρο.
Παραπομπές
Κατηγορία:Γλυπτική στο Ηνωμένο Βασίλειο
Γεώργιος Μιχαήλ Κακούρης
Ο Γεώργιος Μιχαήλ Κακούρης γεννήθηκε στο Κάιρο της Αιγύπτου την 25η Σεπτεμβρίου1925 και σπούδασε θετικές επιστήμες και παιδαγωγική σε τοπικό αμερικανικό πανεπιστήμιο. Συνέχισε τις σπουδές του και πήρε μεταπτυχιακό στη Σχολή Βιβλιοθηκονομίας σε Πανεπιστήμιο του Σικάγο και εργάστηκε για τρία χρόνια ως υπεύθυνος της βιβλιοθήκης του Τμήματος Κλασικών Σπουδών αλλά και ως βοηθός του διευθυντή της βιβλιοθήκης του Πανεπιστημίου του Σικάγο. Όταν επέστρεψε στην Ελλάδα εργάστηκε στο Κολλέγιο Αθηνών, υπήρξε καθηγητής αγγλικών και για χρόνια ήταν διευθυντής της βιβλιοθήκης του. Σχεδίασε και οργάνωσε τη νέα βιβλιοθήκη του κολλεγίου και επίσης, διετέλεσε διευθυντής Οικονομικών και Διοικητικών Υπηρεσιών του ιδρύματος. Υπήρξε ο πρώτος πρόεδρος από τα ιδρυτικά μέλη της Ένωσης Ελλήνων Βιβλιοθηκονόμων και εργάστηκε για να καθιερώσει και να προωθήσει τον κλάδο της βιβλιοθηκονομίας. Συνεργάστηκε με ξένες επιστημονικές ενώσεις και εκπαιδευτικά Iδρύματα από τον χώρο των βιβλιοθηκών και συνετέλεσε στην ανάπτυξη της επικοινωνίας μεταξύ εθνικών και διεθνών σχετικών οργανισμών.
Ως καθηγητής και διευθυντής της Σχολής Βιβλιοθηκονομίας της Χ.Ε.Ν. Αθηνών από το 1961 έως το 1976 που υπήρξε, εκπαίδευσε και στήριξε επαγγελματικά πολλούς Έλληνες Βιβλιοθηκονόμους. Συνέβαλε στην ίδρυση των προγραμμάτων σπουδών του Τμήματος Βιβλιοθηκονομίας του Κ.Α.Τ.Ε.Ε. Αθήνας αλλά και στο σχεδιασμό λειτουργίας του τμήματος αυτού. Επιπλέον, δίδαξε στο Τμήμα Βιβλιοθηκονομίας του Τ.Ε.Ι Θεσσαλονίκης από το 1983 έως το 1994 και υπήρξε σύμβουλος ανάπτυξης του συστήματος βιβλιοθηκών του Δήμου Θεσσαλονίκης, Ακαδημαϊκών και άλλων βιβλιοθηκών. Συνέβαλε πρωτοποριακά στην επιστημονική ανάπτυξη των βιβλιοθηκών και στην εκπαίδευση του προσωπικού τους, σύμφωνα με διεθνείς κανόνες και πρότυπα.
Πέθανε στη Θεσσαλονίκη, την 20η Δεκεμβρίου 2022.
Εργογραφία
Έχει δημοσιεύσει έργα σχετικά με την Επιστήμη της Βιβλιοθηκονομίας όπως:
Πηγές
Κατηγορία:Έλληνες βιβλιοθηκάριοι Κατηγορία:Έλληνες εκπαιδευτικοί Κατηγορία:Έλληνες συγγραφείς Κατηγορία:Έλληνες της Αιγύπτου
Α.Ο. Νέας Ιωνίας
Ο Αθλητικός Όμιλος Νέας Ιωνίας (Α.Ο. Νέας Ιωνίας, Α.Ο. Ν. Ιωνίας ή ΑΟΝΙ σε πλήρη σύντμηση) είναι ποδοσφαιρικό σωματείο με έδρα τη Νέα Ιωνία Αττικής. Ιδρύθηκε το 2001 έπειτα από τη συγχώνευση τριών παλιών ποδοσφαιρικών ομάδων του αθηναϊκού προαστίου: του Π.Α.Ο. Καλογρέζας (έτος ίδρυσης 1949), του '''Ο.Φ. Ν. Ιωνίας (έτος ίδρυσης 1976) και του Α.Ο. Νεάπολης Ν. Ιωνίας''' (έτος ίδρυσης 1954). Έχει χρώματα κίτρινο και μπλε, έμβλημα τον ιωνικό κίονα και έδρα του αποτελεί το Δημοτικό Στάδιο Νέας Ιωνίας. .
Γεράσιμος
Το όνομα Γεράσιμος είναι ένα κοινό ελληνικό όνομα. Εμφανίζεται με υποκοριστικά ως Μάκης.
Α.Ο. Νέας Ιωνίας
Έχει 2 συμμετοχές στο πρωτάθλημα της Γ΄ Εθνικής κατηγορίας και 10 παρουσίες στο πρωτάθλημα της Δ΄ Εθνικής κατηγορίας. Από την αγωνιστική περίοδο 2015-16 αγωνίζεται στα πρωταθλήματα της Ε.Π.Σ. Αθηνών. Την τρέχουσα αγωνιστική περίοδο (2021-22) αγωνίζεται στον Β΄ όμιλο της Α΄ Κατηγορία Ε.Π.Σ. Αθηνών.
Γεράσιμος
Επαναστάτες
Κατηγορία:Αποσαφηνίσεις ονομάτων
Α.Ο. Νέας Ιωνίας
Ο Α.Ο. Νέας Ιωνίας
Το 2001 ολοκληρώθηκε η συγχώνευση των ποδοσφαιρικών ομάδων: '''Όμιλος Φιλάθλων Ν. Ιωνίας (ΟΦΝΙ), ΠΑΟ Καλογρέζα και ΑΟ Νεάπολη Ν. Ιωνίας, έπειτα από συμφωνία των παραγόντων τους και δημιουργείται ο Α.Ο. Νέας Ιωνίας''' (ΑΟΝΙ).
Την αμέσως επόμενη χρονιά (2015-16) τερμάτισε στη 14η θέση του 2ου ομίλου και υποβιβάστηκε στην Β΄ Κατηγορία της Ε.Π.Σ. Αθηνών για να κατακτήσει άμεσα την επιστροφή στην Α΄ Ε.Π.Σ. Αθηνών την περίοδο 2016-17. Από τη σεζόν 2017-18 αγωνίζεται στην κορυφαία κατηγορία της Ε.Π.Σ. Αθηνών. Η σεζόν 2020-21 διακόπηκε λόγω COVID-19. Την τρέχουσα αγωνιστική περίοδο (2021-22) αγωνίζεται στον 2ο Όμιλο της Α΄ κατηγορίας Ε.Π.Σ Αθηνών.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 2001 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2001
Ζακ Λεντού
Ο Ζακ Λεντού (γαλλικά: Jacques Ledoux, πραγματικό όνομα Ζανκιέλ Μέντελ Σίλμπεμπεργκ / Jankiel Mendel Silberberg, 1921 - 1988 ) ήταν Βέλγος ιστορικός του κινηματογράφου πολωνοεβραϊκής καταγωγής, ο οποίος υπήρξε ο έφορος του Βασιλικού Αρχείου Κινηματογράφου του Βελγίου από το 1948 έως το 1988, και ιδρυτής του Μουσείου Κινηματογράφου των Βρυξελλών το οποίο δημιούργησε το 1962.
Προσωπική ζωή
Γεννήθηκε στη Βαρσοβία το 1921, και λίγο καιρό αργότερα η οικογένεια του μετακόμισε από την Πολωνία στο Βέλγιο, όπου με το ξέσπασμα του Β´ Παγκόσμιου Πόλεμου λίγα χρόνια αργότερα άλλαξαν το οικογενειακό επώνυμο από το εβραϊκό Σίλμπεμπεργκ σε Λεντού. Ο Ζακ Λεντού ενώ βρισκόταν σε ταξίδι στο Παρίσι και ενώ ο πόλεμος είχε ήδη ξεκινήσει, η μητέρα και τα αδέρφια του σκοτώθηκαν πίσω στο Βέλγιο όταν το καταφύγιο στο οποίο βρίσκονταν βομβαρδίστηκε. Με την ήττα της Γαλλίας από τη ναζιστική Γερμανία απέδρασε από τη χώρα μαζί με τη μετέπειτα σύντροφο του, Σαμπίν Πέλ. Συνελήφθη ωστόσο αργότερα και μεταφέρθηκε στο Άουσβιτς, από όπου ωστόσο κατάφερε να αποδράσει.
EXPRMNTL
Το 1949 οργάνωσε στο Βέλγιο το πρώτο φεστιβάλ πειραματικού κινηματογράφου στην περιοχή Κνοκ λε Ζουτ (Knokke-le-Zoute). Ο αρχικός του τίτλος ήταν Διεθνές Φεστιβάλ Πειραματικού και Ποιητικού Κινηματογράφου (Festival international du film expérimental et poétique), ενώ το 1958 η ονομασία άλλαξε σε EXPRMNTL. Το φεστιβάλ διοργανώθηκε άλλες 3 φορές, το 1963, 1967, και 1974.
Διεθνής Ακαδημία Αρχείου Κινηματογράφου
Το 1961 διορίστηκε ως ο γενικός γραμματέας της Διεθνούς Ακαδημίας Αρχείου Κινηματογράφου (Fédération Internationale des Archives du Film), θέση την οποία διατήρησε έως και το 1977.
Μουσείο κινηματογράφου Βρυξελλών
Το 1962 μαζί με τον αρχιτέκτονα Κωνσταντίν Μπρόντσκι (Constantin Brodzki) και τον σχεδιαστή Κορνήλιους Χανοσέ (Cornelius Hannoset) ίδρυσε το Μουσείο Κινηματογράφου στις Βρυξέλλες (Musée du cinéma de Bruxelles ή και Cinematek). Το μουσείο διέθετε και αίθουσα προβολής ταινιών, με την προβολή των έργων να συνοδεύεται από μουσική πιάνου που παιζόταν ζωντανά στην αίθουσα, κατά τα πρότυπα των συνοικιακών κινηματογράφων της εποχής εκείνης (με τους πιο μεγάλους κινηματογράφους να διαθέτουν ορχήστρα). Η αίθουσα καταστράφηκε το 2006, έτος κατά το οποίο ήταν η μοναδική αίθουσα παγκοσμίως χωρίς εγκαταστάσεις ήχου.
Βραβείο Χρυσής Εποχής
Μαζί με τον Ρενέ Μισά (René Micha), ο Λεντού δημιούργησε το Βραβείο Χρυσής Εποχής (Prix de l'Âge d'Or) το οποίο απονέμεται σε κινηματογραφιστές που διακρίνονται για την πρωτοτυπία και ευρηματικότητα των σεναρίων τους και αποφεύγουν τον κινηματογραφικό κονφορμισμό.
Βοήθεια σε νέους κινηματογραφιστές
Ο Λεντού ενθάρρυνε πολλούς νέους κινηματογραφιστές να προβάλλουν τα έργα τους στη Βασιλική Ταινιοθήκη με την προβολή τους να είναι δωρεάν. Κατόπιν οι ταινίες τους προβάλλονταν και στο Φεστιβάλ Πειραματικού Κινηματογράφου.
Εξωτερικοί σύνδεσμοι
Κατηγορία:Βέλγοι ιστορικοί Κατηγορία:Ιστορία του κινηματογράφου Κατηγορία:Παραλήπτες του βραβείου Erasmus
Αραιόμετρο
thumb|right|Αραιόμετρο Μπωμέ Το αραιόμετρο ή πυκνόμετρο, λέγεται και "υδρόμετρο", είναι ειδική συσκευή - όργανο που χρησιμεύει στο προσδιορισμό της πυκνότητας των διαφόρων υγρών. Η λειτουργία της συσκευής αυτής βασίζεται στην αρχή του Αρχιμήδη, όπου ένα σώμα που βυθίζεται μέσα σε υγρό φέρεται να επιπολάζει (να ισορροπεί) μέχρι του σημείου που το βάρος του εκτοπιζομένου υγρού να ισούται με το βάρος αυτού του σώματος (εν προκειμένω του οργάνου).
Το πυκνόμετρο ή υδρόμετρο, είναι ένα όργανο που χρησιμεύει στο προσδιορισμό της πυκνότητας των διαφόρων υγρών (υδατικά διαλύματα, ποτά, διάφορα έλαια, πετρελαιοειδή, καύσιμα κλπ.). Χρησιμοποιείται κυρίως για μετρήσεις βιομηχανικές αλλά και εργαστηριακές.
Γενικά τα αραιόμετρα διακρίνονται σε δύο βασικές κατηγορίες:
β) στα "αραιόμετρα σταθερού βάρους και μεταβλητού όγκου", στα οποία ανήκουν το "αραιόμετρο Μπωμέ" και το αλκοολόμετρο "Γκαι-Λυσάκ". Στη κατηγορία αυτή μπορούν να δημιουργηθούν και οποιαδήποτε άλλα αυθαίρετα, δηλαδή με αυθαίρετη βαθμονόμηση.
Τα αραιόμετρα χρησιμοποιούνται κυρίως σε βιομηχανικές μετρήσεις σειράς εκ του γεγονότος ότι παρουσιάζουν αναπόφευκτα σφάλματα ανάγνωσης που οφείλονται κυρίως σε τριχοειδή φαινόμενα. Προκειμένου για εργαστηριακές μετρήσεις ακριβείας της πυκνότητας ενός υγρού ακολουθούνται άλλες ακριβέστερες μέθοδοι, όπως η ζύγιση μιας ογκομετρικής φιάλης σε ζυγό ακριβείας.
Βιβλιογραφία
Κατηγορία:Συσκευές εργαστηρίου Κατηγορία:Όργανα μέτρησης Κατηγορία:Τεχνικά όργανα
Σεληνιακό όχημα
Οι αποστολές 15 έως 17 του προγράμματος Απόλλων, έφεραν μαζί τους το σεληνιακό όχημα LRV. Πρόκειται για ένα ηλεκτρικό όχημα που λειτουργούσε με μπαταρίες και επέτρεψε την εξερεύνηση σημαντικά μεγαλύτερων εκτασεων σε σχέση με τις προηγούμενες μη-εποχούμενες αποστολές.
Εξοπλισμός
Το όχημα διέθετε τηλεοπτική κάμερα, καθώς και δορυφορική κεραία που επέτρεπε την αποστολή εικόνων στη Γη. Τα λάστιχά του ήταν κατασκευασμένο από ψευδάργυρο και χαλύβδινα σύρματα για να αποφύγουν την φθορά από τη σκληρή επιφάνεια της Σελήνης.
Ταχύτητα
Το σεληνιακό όχημα λειτουργούσε με μία μπαταρία. Η μέγιστη ταχύτητά του ήταν λίγο κάτω από τα είκοσι χιλιόμετρα την ώρα.
Φορτίο
Κατηγορία:Διαστημική τεχνολογία Κατηγορία:Οχήματα
Καθεδρικός Ναός της Αγίας Τριάδας (Αγία Πετρούπολη)
Ο καθεδρικός ναός της Αγίας Τριάδας (Троицкий собор, Troitsky sobor, Троице-Измайловский собор   Troitse -Izmailovsky sobor), μερικές φορές αποκαλούμενος και Καθεδρικός Ναός Τρόιτσκι, στην Αγία Πετρούπολη της Ρωσίας, είναι Ρωσική Ορθόδοξη Εκκλησία  που χτίστηκε μεταξύ 1828 και 1835 σε σχέδια του Βασίλι Στασόφ. Βρίσκεται νότια του Ναυαρχείου στην λεωφόρο Ιζμαήλοφσκι, όχι μακριά από το σταθμό του μετρό Tekhnologichesky Institut.
Ο καθεδρικός ναός, ο οποίος μπορεί να φιλοξενήσει έως και 3.000 επισκέπτες, μόλις πρόσφατα άρχισε να αποκαθίσταται στην προεπαναστατική του αίγλη μετά από χρόνια παραμέλησης. Προς τιμήν της νίκης στον Ρωσοτουρκικό πόλεμο, 1877-1878, όταν οι Ρώσοι απελευθέρωσαν τη Βουλγαρία από την οθωμανική κυριαρχία, κατασκευάστηκε μια αναμνηστική στήλη μπροστά από τη βόρεια πρόσοψη του καθεδρικού ναού το 1886. Ο καθεδρικός ναός έγινε μέρος της Παγκόσμιας Πολιτιστικής Κληρονομιάς της Αγίας Πετρούπολης το 1990.
Στις 25 Αυγούστου 2006, με τις εργασίες ανακατασκευής σε εξέλιξη, ο κύριος θόλος του καθεδρικού ναού κατέρρευσε μετά από πυρκαγιά, όπως και ένας από τους μικρότερους θόλους. Ο καθεδρικός ναός αποκαταστάθηκε και άνοιξε ξανά το 2010.
Πρώιμη περίοδος
Σύμφωνα με τη ρωσική παράδοση, κάθε σύνταγμα των αυτοκρατορικών φρουρών είχε τον δικό του καθεδρικό ναό. Ο Καθεδρικός Ναός της Αγίας Τριάδας ήταν η συνταγματική εκκλησία του συντάγματος των αυτοκρατορικών φρουρών Ιζμαήλοφσκι, η οποία πήρε το όνομά του από μια βασιλική κατοικία στο Ιζμαήλοβο, κοντά στη Μόσχα.
Στις 12 Ιουλίου 1733, καθαγιάστηκε μια μεγάλη στρατιωτική σκηνή, που λειτουργούσε ως εκκλησία στην Αγία Πετρούπολη, με εικόνες ζωγραφισμένες σε σκούρο μπλε σατέν. Ωστόσο, η εκκλησία λειτουργούσε μόνο το καλοκαίρι και το χειμώνα οι στρατιώτες και οι αξιωματικοί έπρεπε να παρακολουθήσουν τη θεία λειτουργία σε άλλες ενοριακές εκκλησίες. Το 1754–1756, μια ξύλινη εκκλησία χτίστηκε στο χώρο κατόπιν παραγγελίας της αυτοκράτειρας Ελισάβετ. Η εκκλησία είχε δύο βωμούς, ο κύριος από τους οποίους ήταν αφιερωμένος στο όνομα της Τριάδας. Υπέστη μεγάλες ζημιές ως αποτέλεσμα της πλημμύρας του 1824 και έπρεπε να ξαναχτιστεί, μια εντολή που έδωσε ο αυτοκράτορας Νικόλαος Α ' στον Βασίλι Στασόφ.
Κατασκευή του σημερινού ναού
αριστερά|μικρογραφία| Ο καθεδρικός ναός της Αγίας Τριάδας στην Αγία Πετρούπολη αντιπροσωπεύει ένα υψηλό δείγμα του ρωσικού [[Νεοκλασικισμός|νεοκλασικισμού]] δεξιά|μικρογραφία| Ο καθεδρικός ναός με τη στήλη της Δόξας το 2011 Η κατασκευή της νέας εκκλησίας ξεκίνησε τον Μάιο του 1828 και ο καθεδρικός ναός καθαγιάστηκε τον Μάιο του 1835. Ο καθεδρικός ναός υψώνεται σε ύψος άνω των 80 μέτρων, και κυριαρχεί στον ορίζοντα της γύρω περιοχής. Αναμνηστικές πλάκες σε αξιωματικούς του συντάγματος, που σκοτώθηκαν στη μάχη, ήταν τοποθετημένες στον τοίχο του καθεδρικού ναού. Μετά το άνοιγμα του καθεδρικού ναού, σημαίες, κλειδιά από φρούρια και άλλα τρόπαια, που κέρδισε το σύνταγμα στις εκστρατείες το 1854-1855 και το 1877-1878, στεγάστηκαν επίσης στον καθεδρικό ναό.
Ο Καθεδρικός Ναός της Αγίας Τριάδας ήταν γνωστός για τη συλλογή εικόνων του. Το κύριο τμήμα του καθεδρικού ναού φιλοξενούσε την εικόνα της Γέννησης, ενώ στο νότιο τμήμα την εικόνα του Ιησού Χριστού. Η αυτοκράτειρα Ελισάβετ παρουσίασε στην εκκλησία την εικόνα της Έναρξης της Ζωής της Αγίας Τριάδας το 1742. Άλλα ιερά αντικείμενα, που στεγάζονται στον καθεδρικό ναό, περιλάμβαναν μια μεγάλη κιβωτό, που κατασκευάστηκε με τη μορφή σταυρού το 1753 από ασήμι, έναν μεγάλο ασημένιο σταυρό, που παρουσίασε στον καθεδρικό ναό ο Νικόλαος Α΄ το 1835, και δύο μεγάλα Ευαγγέλια με μεγάλης αξίας βιβλιοδεσία.
Ο Ντοστογιέφσκι παντρεύτηκε την Άννα Σνίτκινα εδώ στις 15 Φεβρουαρίου 1867.
Μετεπαναστατική περίοδος
Από το 1922 ως το 1924 το ιερατείο του Ναού είχε προσχωρήσει στους «Ανακαινιστές» Από το 1928 ως το 1938 ήταν ο καθεδρικός ναός της Μητρόπολης του Λένινγκραντ, όπως ονομαζόταν τότε η Πετρούπολη. Ο ναός έκλεισε το 1938 ενώ κατά τη διάρκεια του πολέμου, έπαθε αρκετές ζημιές, που ωστόσο αποκαταστάθηκαν πρώτα το 1952 και μετά το 1966.
Φωτιά του 2006
εναλλ.=The cathedral with the main dome on fire|αριστερά|μικρογραφία αριστερά|μικρογραφία| Εργασίες αποκατάστασης τον Απρίλιο του 2008 Στις 24 Αυγούστου 2006, ενώ ο καθεδρικός ναός ήταν υπό ανακατασκευή, μια πυρκαγιά, που προήλθε από τις σκαλωσιές των αναστηλωτών, οδήγησε στην κατάρρευση του κύριου τρούλου, κατέστρεψε έναν από τους τέσσερις μικρότερους θόλους και προκάλεσε σοβαρές ζημιές στο εσωτερικό του. Η φωτιά έκαψε μέσα από τις εξωτερικές σκαλωσιές τον κεντρικό τρούλο του καθεδρικού ναού. Ο κεντρικός θόλος κατέρρευσε και ένας από τους τέσσερις μικρότερους θόλους, που τον περιέβαλαν, επίσης καταστράφηκε. Δεν υπήρξαν αναφορές για τραυματισμούς.
Η φωτιά προφανώς ξεκίνησε από τις σκαλωσιές στο εξωτερικό της εκκλησίας, η οποία ήταν υπό ανακαίνιση. Οι πολυτιμότερες εικόνες και άλλα αντικείμενα σώθηκαν και οι δομικές ζημιές κάτω από την οροφή ήταν μικρές.
Οι πυροσβέστες προσπάθησαν αργότερα να περιορίσουν τη ζημιά. Η διεύθυνση έκτακτης ανάγκης της Αγίας Πετρούπολης διέψευσε παλαιότερες αναφορές των μέσων ενημέρωσης, που ισχυρίζονταν ότι τουλάχιστον δύο θόλοι του καθεδρικού ναού είχαν καταστραφεί. Η κυβερνήτης Βαλεντίνα Ματβιένκο δεσμεύτηκε να αποκαταστήσει τον καθεδρικό ναό το συντομότερο δυνατό, δεσμευόμενη να διαθέσει 30 εκατομμύρια ρούβλια (1,12 εκατομμύρια δολάρια) εκείνο το έτος για τις προετοιμασίες, για την ανοικοδόμηση του καθεδρικού ναού. Η αποκατάσταση ολοκληρώθηκε και ο καθεδρικός ναός άνοιξε ξανά, το 2010.
Gliese 876 e
Ο Gliese 876 e είναι ένας εξωπλανήτης που περιφέρεται γύρω από το αστέρι Gliese 876 ένα ερυθρό νάνο προς τον αστερισμό του Υδροχόου.Η απόσταση του συστήματος Gliese 876 από την Γη είναι περίπου 15 έτη φωτός.Ανακαλύφτηκε στις 24 Ιουνίου του 2010.Η μάζα του πλανήτη είναι 14.6 ± 1.7 φορές μεγαλύτερη απο την μάζα της Γης , παρόμοια με την μάζα του πλανήτη Ουρανού.Η περίοδος για να πραγματοποίησει μια πλήρη περιφορά γύρω από το αστέρι Gliese 876 είναι 124 μέρες , περίπου το ένα τρίτο του έτους της Γης. Στο σύστημα του Gliese 876, υπάρχουν εκτός του Gliese 876 e , οι πλανήτες Gliese 876 d, Gliese 876 c όπως φαίνεται στο σχήμα παρακάτω. αριστερά|μικρογραφία|Οι τροχιές των πλανητών του συστήματος Gliese 876.Ο Gliese 876 e είναι ο πιο απομακρυσμένος πλανήτης από το αστέρι.Η τροχιά του πλανήτη είναι σχεδόν κυκλική με εκκεντρότητα 0,055 ± 0,012.Η τροχιά του πλανήτη είναι 124 μέρες, ενώ του Gliese 876 d , και του Gliese 876 c είναι σε λόγο 1: 2: 4 , και είναι το δεύτερο παράδειγμα , που παρατηρήθηκε μετά από τις τροχιές των δορυφόρων του Δία ,την Ιώ, την Ευρώπη και τον Γανυμήδη.
Η τροχιακή απόσταση του πλανήτη από το άστρο του είναι περίπου 0.3343 ± 0.0013 AU αστρονομικές μονάδες.
Αυτός ο πλανήτης, όπως οι β και γ, πιθανότατα έχουν μεταναστεύσει προς τα μέσα
,ενώ εικάζεται ότι ο σχηματισμός των πλανητών έγινε σε μεγαλύτερη απόσταση από το άστρο.
Στην παρακάτω φωτογραφία παρουσιάζεται μια καλλιτεχνική απόδοση του πλανήτη.
κέντρο|500px|Καλλιτεχνική απόδοση του πλανήτη.
Εθνική Ελλάδος (τηλεοπτική σειρά)
Η Εθνική Ελλάδος είναι ελληνική τηλεοπτική σειρά παραγωγής 2015, που συνδυάζει την κωμωδία με το δράμα. Προβλήθηκε από τον τηλεοπτικό σταθμό Mega. Το σενάριο της σειράς γράφτηκε από τον Γιώργο Καπουτζίδη, ενώ η σκηνοθεσία είναι του Αντώνη Αγγελόπουλου. Είναι η τρίτη τηλεοπτική δουλειά του Γιώργου Καπουτζίδη. Πριν από αυτή, είχαν προηγηθεί οι Σαββατογεννημένες και Στο Παρά 5.
Η σειρά έκανε πρεμιέρα στις 13 Ιανουαρίου 2015 και ολοκλήρωσε τον πρώτο κύκλο επεισοδίων στις 9 Ιουνίου 2015, ενώ ανανεώθηκε για μια ακόμη χρονιά. Λόγω πολιτικών και οικονομικών εξελίξεων, η σειρά δεν ήταν δυνατό να συνεχίσει την επόμενη τηλεοπτική σεζόν και έτσι πήρε αναβολή, με άγνωστο το πότε θα ολοκληρωθούν τα οκτώ και τελευταία επεισόδια της σειράς (δεύτερος κύκλος).
Ο πρώτος κύκλος της σειράς προβάλλονταν κάθε Τρίτη στις 22:30 ενώ το τραγούδι των τίτλων φέρει τον τίτλο "Γιορτή" και ανήκει στο συγκρότημα Κόζα Μόστρα.
Υπόθεση
Η Νίκη Αγγελίδου (Σμαράγδα Καρύδη) είναι μια χωρισμένη μητέρα δύο παιδιών, η οποία ψάχνει εδώ και τρία χρόνια να βρει δουλειά, αλλά δεν τα καταφέρνει γιατί κανείς δεν την προσλαμβάνει. Παρακολουθώντας τηλεόραση, ανακαλύπτει ένα άθλημα που παίζεται στον πάγο, το κέρλινγκ (curling), το οποίο είναι τελείως άγνωστο στην Ελλάδα. Βλέποντας ότι κάποιος μπορεί να ξεκινήσει ως αθλητής κέρλινγκ ανεξαρτήτως ηλικίας, αποφασίζει να δημιουργήσει την πρώτη Εθνική Ομάδα Κέρλινγκ για την Ελλάδα.
Η πρώτη που πλησιάζει για να είναι μέλος της ομάδας είναι η αδελφή της η Φρόσω (Κωνσταντίνα Μιχαήλ), η οποία ζει με το σύζυγό της, Θόδωρα (Κώστας Αποστολάκης), και τα δυο τους παιδιά, Παντελή (Αντώνης Σταμόπουλος) και Λευτέρη (Μιλτιάδης Καρακίτσος). Αν και αρνητική στην αρχή, η Φρόσω τελικά αποδέχεται να μπει στην ομάδα και οι δυο τους αρχίζουν να ψάχνουν, για αρχή, για τις άλλες δυο παίκτριες. Αυτό τους οδηγεί στην Φοίβη Παπαδάτου (Κατερίνα Παπουτσάκη), μια διάσημη ηθοποιό που έχει χωρίσει πρόσφατα και δεν έχει δουλειά. Η Φοίβη δέχεται αμέσως να γίνει μέλος της ομάδας.
Οι τρεις τους επικοινωνούν με τον πρόεδρο της Ελληνικής Ομοσπονδίας Κέρλινγκ, τον Κυριάκο Σαφέτα (Δημήτρης Τζουμάκης), μόνο και μόνο για να ανακαλύψουν ότι τόσα χρόνια απλά έτρωγε τα λεφτά από τις επιχορηγήσεις για να στήσει την δική του αντιπροσωπεία αυτοκινήτων, αλλά και το ινστιτούτο ομορφιάς της γυναίκας του, Ελίζας Σαφέτα (Μίνα Αδαμάκη). Βρίσκοντας αποδείξεις για τις παρανομίες του, τον αναγκάζουν να τους κατασκευάσει το παγοδρόμιο που χρειάζονται για τις προπονήσεις ενώ μέσω του Σαφέτα βρίσκουν και τον προπονητή τους, τον Χρήστο Μελίτη (Γιώργος Καπουτζίδης), έναν πρώην πρωταθλητή του κέρλινγκ με τη χώρα του Καναδά.
Ο Χρήστος αρχικά αρνείται να τις αναλάβει, αλλά τελικά αλλάζει γνώμη και έτσι, αφού βρίσκουν και το τέταρτο μέλος της ομάδας, τη Στάλω (Μαριέλλα Σαββίδου), μετά από ακροάσεις που κάνουν, οι τέσσερις γυναίκες με την καθοδήγηση του Χρήστου αρχίζουν τις προπονήσεις, ώστε να μπορέσουν να λάβουν μέρος σε αγώνες.
Με το κέρλινγκ, στις ζωές τους μπαίνουν και ο Ρίτσαρντ Ντόνσον (Michael Wighton), ο σύντροφος του Χρήστου και επίσης πρώην πρωταθλητής, αλλά και Ολυμπιονίκης του κέρλινγκ με τον Καναδά, καθώς και ο Αχιλλέας Καρπαθάκης (Ορφέας Αυγουστίδης), ένας αθλητικογράφος που δείχνει ενδιαφέρον για το αγώνισμα και παρακολουθεί τις προπονήσεις μαζί με τα κορίτσια.
Χαρακτήρες
thumb|350px|right|Οι πέντε βασικοί πρωταγωνιστές της σειράς. Από αριστερά προς δεξιά: [[Γιώργος Καπουτζίδης, Μαριέλλα Σαββίδου, Κατερίνα Παπουτσάκη, Κωνσταντίνα Μιχαήλ και Σμαράγδα Καρύδη.]] Νίκη Αγγελίδου (Σμαράγδα Καρύδη): Η Νίκη είναι μια χωρισμένη μητέρα δύο παιδιών που αντιμετωπίζει οικονομικές δυσκολίες μιας και εδώ και αρκετό καιρό ψάχνει μια σταθερή δουλειά πάνω στο αντικείμενο που έχει σπουδάσει, σχέδιο μόδας, αλλά κανείς δεν την προσλαμβάνει. Επίσης ο πρώην σύζυγός της Διονύσης (Κωνσταντίνος Μαρκουλάκης) δεν είναι συνεπής με τη διατροφή που πρέπει να πληρώνει για τα παιδιά, κάτι που κάνει τα πράγματα ακόμη πιο δύσκολα. Η Νίκη είναι αυτή που θα αποφασίσει να ασχοληθεί με το κέρλινγκ και θα ξεκινήσει τις διαδικασίες για να δημιουργηθεί η πρώτη ομάδα κέρλινγκ στην Ελλάδα.
Φοίβη Παπαδάτου (Κατερίνα Παπουτσάκη): Η Φοίβη είναι διάσημη ηθοποιός η οποία μόλις έχει χωρίσει από τον Μάνο Καψάλη (Μέμος Μπεγνής), έναν επίσης διάσημο τραγουδιστή και μένει και χωρίς δουλειά. Με ένα μυστικό από την παιδική της ηλικία να την βαραίνει, θέλει απλά να ξεφύγει από τους πάντες και τα πάντα και ιδιαίτερα από τους δημοσιογράφους, οι οποίοι μετά το χωρισμό της έχουν βαλθεί να την βρίζουν και να την μειώνουν συνεχώς. Όταν η Νίκη και η Φρόσω της ζητάνε να μπει στην ομάδα κέρλινγκ, αποδέχεται αμέσως μιας και είναι η τέλεια ευκαιρία για αυτήν να αποφύγει τα φώτα της δημοσιότητας όσο το δυνατόν περισσότερο αλλά και επειδή ο θετός παππούς της ήταν Σκωτσέζος και αγαπούσε πολύ το αγώνισμα.
Στάλω Θεοφυλάκτου (Μαριέλλα Σαββίδου): Η Στάλω είναι το τέταρτο και τελευταίο μέλος της ομάδας, την οποία βρήκαν μέσω ακροάσεων. Κατάγεται από την Κύπρο και αναζητά στη ζωή της μια δεύτερη ευκαιρία την οποία κανείς δεν της έχει δώσει μέχρι στιγμής, μια ευκαιρία την οποία βρίσκει με το κέρλινγκ. Είναι πολύ εξωστρεφής και χαρούμενη, κάτι που πολλές φορές την κάνει να βρίσκεται στον δικό της κόσμο, σε μια δική της πραγματικότητα.
Χρήστος Μελίτης (Γιώργος Καπουτζίδης): Ο Χρήστος είναι Έλληνας που μεγάλωσε στον Καναδά και πρώην πρωταθλητής κέρλινγκ με τη χώρα του Καναδά, ενώ τώρα είναι προπονητής του αγωνίσματος. Είναι αυτός που αναλαμβάνει ως προπονητής της ομάδας μετά τις πιέσεις της Νίκης, αλλά κυρίως γιατί βλέπει ότι ο γιος της είναι σε αναπηρικό καροτσάκι. Είναι ομοφυλόφιλος και σαν άνθρωπος φαίνεται ψυχρός και απόμακρος. Έχει πιο πολύ τη νοοτροπία του Καναδού παρά του Έλληνα, παρόλο που τα τελευταία χρόνια ζει στην Ελλάδα μαζί με τον σύντροφό του, Ρίτσαρντ.
Αχιλλέας Καρπαθάκης (Ορφέας Αυγουστίδης): Ο Αχιλλέας είναι αθλητικογράφος και πρώην αθλητής της τοξοβολίας. Είναι ένα ευγενικό παιδί και δείχνει ενδιαφέρον για το κέρλινγκ όταν βλέπει την αγγελία της Νίκης που έλεγε ότι έψαχναν για τέταρτο μέλος. Ξεκινά να παρακολουθεί τις προπονήσεις ενώ είναι και ερωτευμένος με τη Φοίβη, η οποία αρχικά δεν ανταποκρίνεται στα συναισθήματά του. Τελικά οι δυο τους γίνονται ζευγάρι και σύντομα παντρεύονται, επειδή η Φοίβη θέλει να υιοθετήσει ένα κοριτσάκι το οποίο βίωσε ό,τι και εκείνη, αλλά δεν μπορεί να το κάνει ως ανύπαντρη.
Παντελής Παππάς (Αντώνης Σταμόπουλος): Ο Παντελής είναι ο μεγαλύτερος γιος της Φρόσως και του Θόδωρα. Είναι κλεισμένος στον εαυτό του και δεν μιλάει πολύ, ενώ μοιράζεται τις ίδιες αντιλήψεις με τον πατέρα του. Η συμπεριφορά του ανησυχεί τη Φρόσω, ιδιαίτερα όταν βρίσκει μια σημαία του ναζισμού με τη σβάστικα στο δωμάτιό του. Κάνει παρέα με μεγαλύτερους, οι οποίοι όταν βρίσκουν ευκαιρία κτυπάνε άσχημα τους μετανάστες. Δεν του αρέσει που η μητέρα του κάνει παρέα με τις μετανάστριες της γειτονιάς και ένα βράδυ, καίει το μαγαζί της Γκρέις.
Ρίτσαρντ Ντόνσον (Michael Wighton): Ο Ρίτσαρντ είναι ο Καναδός σύντροφος του Χρήστου και πρώην πρωταθλητής και Ολυμπιονίκης του κέρλινγκ με την ομάδα του Καναδά. Είναι ανοιχτόκαρδος και ευγενικός ενώ στηρίζει και βοηθά τον Χρήστο στις αποφάσεις του. Έπειτα από ένα ατύχημα έχει καθηλωθεί σε αναπηρικό καροτσάκι.
Γκρέις, Ράγια και Γιουέ Γιουέ (Ντέμπορα Οντόγκ, Ραμίνα Κατσικιάν και Ma Yue Qiu): Η Γκρέις, η Ράγια και η Γιουέ Γιουέ είναι οι τρεις μετανάστριες φίλες της Φρόσως από τη γειτονιά με τις οποίες συναντιέται κρυφά τα βράδια και παίζουν μπιρίμπα. Η Γκρέις έχει ένα μπακάλικο ενώ η Ράγια είναι μαγείρισσα στο μαγαζί του άντρα της και η Γιουέ Γιουέ έχει μαγαζί με ρούχα. Ξέρουν τις αντιλήψεις του Θόδωρα γι'αυτό και είναι προσεκτικές μπροστά του ώστε να μην καταλάβει ότι κάνουν παρέα με τη Φρόσω.
Άννα και Γιάννης Ραπτοπούλου (Ειρήνη Βαλατσού και Χρήστος Ράπτης): Η Άννα και ο Γιάννης είναι τα παιδιά της Νίκης. Η Άννα βρίσκεται στην εφηβεία και είναι θυμωμένη με τη μητέρα της ενώ συνεχώς την ειρωνεύεται. Ο Γιάννης είναι μικρότερος και λόγω κινητικών προβλημάτων, είναι καθηλωμένος σε αναπηρικό καροτσάκι.
Κυριάκος Σαφέτας (Δημήτρης Τζουμάκης): Ο Κυριάκος είναι παντρεμένος με την Ελίζα και έχουν ένα γιο, το Μιχάλη. Είναι ο πρόεδρος της Ελληνικής Ομοσπονδίας Κέρλινγκ αλλά τόσα χρόνια έπαιρνε τα χρήματα από τις επιχορηγήσεις και αντί να τα εκμεταλλεύεται για να δημιουργήσει ομάδα, τα χρησιμοποιούσε για προσωπικό του όφελος και για να κτίσει τη δική του αντιπροσωπεία αυτοκινήτων. Όταν η Νίκη με την ομάδα τον βρίσκουν, τον αναγκάζουν να τους ετοιμάσει παγοδρόμιο για τις προπονήσεις τους αλλιώς θα τον καταγγείλουν στην αστυνομία για κατάχρηση δημοσίου χρήματος. Μην έχοντας άλλη επιλογή, το κάνει.
Ελίζα Σαφέτα (Μίνα Αδαμάκη): Η Ελίζα είναι η σύζυγος του Κυριάκου και διατηρεί ένα ινστιτούτο ομορφιάς πάνω από την αντιπροσωπεία. Όταν μαθαίνει ότι ο Κυριάκος σκοπεύει να της κλείσει το ινστιτούτο για να μπορέσει να φτιάξει το παγοδρόμιο και να κρατήσει την αντιπροσωπεία, βάζει φωτιά στην αντιπροσωπεία. Είναι έξυπνη και νοιάζεται μόνο για το δικό της συμφέρον με όποιο κόστος.
Peugeot 107
Το Peugeot 107 ήταν ένα αυτοκίνητο πόλης της κατηγορίας Α, της γαλλικής αυτοκινητοβιομηχανίας Peugeot, το οποίο κατασκευαζόταν σε κοινές εγκαταστάσεις με τα συγγενικά Citroën C1 πρώτης γενιάς και Toyota Aygo πρώτης γενιάς, στο εργοστάσιο της Toyota Peugeot Citroën Automobile, από το 2005 έως το 2014. Ο αντικαταστάτης του παρουσιάστηκε τον Μάρτιο του 2014 (και κυκλοφόρησε τον Ιούλιο), φυσικά υπό την ονομασία Peugeot 108, μαζί με τη δεύτερη γενιά των Citroën C1 και Toyota Aygo, ενώ και τα τρία συνέχισαν να παράγονται στο ίδιο εργοστάσιο.
Εθνική Ελλάδος (τηλεοπτική σειρά)
Πρώτος κύκλος (2015)
Το πρώτο επεισόδιο της σειράς προβλήθηκε στις 13 Ιανουαρίου 2015 κάνοντας τηλεθέαση 29.5% στο γενικό σύνολο και 34.5% στο κοινό 15-44. Ο κύκλος ολοκληρώθηκε στις 9 Ιουνίου 2015 έπειτα από 15 επεισόδια με τηλεθέαση 21.8% στο σύνολο και 28.5% στο κοινό 15-44.
Peugeot 107
Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά είχε ξεπεράσει, με διαφορά, σε πωλήσεις τα C1 και 108), και αυτό πυροδότησε εξ αρχής έντονες φήμες ότι τα C1 και 108 θα διακοπούν τότε οριστικά, χωρίς να υπάρξει ποτέ μελλοντική γενιά τους, όπως και έγινε το 2021 (ειδικότερα το C1 διακόπηκε τον Ιανουάριο του 2022). Αντιθέτως, εξελίχθηκε διάδοχος του Toyota Aygo, που εισήχθη στα τέλη του 2021, ως Toyota Aygo X. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.
Εθνική Ελλάδος (τηλεοπτική σειρά)
Πρώτος κύκλος (2015)
Η σειρά προβαλλόταν κάθε Τρίτη στις 22:30.
Δεύτερος κύκλος
Η σειρά είχε ανανεωθεί για δεύτερο κύκλο επεισοδίων, ο οποίος ήταν προγραμματισμένος να ξεκινήσει να προβάλλεται τον Ιανουάριο του 2016. Τα γυρίσματα της σειράς θα γίνονταν από τον Ιούλιο μέχρι τον Σεπτέμβριο του 2015, όπως δήλωσε ο σεναριογράφος της σειράς, Γιώργος Καπουτζίδης στην εκπομπή της Ναταλίας Γερμανού, NaMaSte. Λόγω όμως των πολιτικών εξελίξεων μέσα στο καλοκαίρι του 2015 και την επιβολή του ελέγχου κεφαλαίων στις τράπεζες (capital control), η παραγωγή και τα γυρίσματα δεν ήταν εφικτό να γίνουν και έτσι αναβλήθηκαν για μετά το Πάσχα του 2016. Αυτό είχε ως αποτέλεσμα, ο δεύτερος κύκλος της σειράς να μην μπορεί να προβληθεί τη σεζόν 2015-16 και να μεταφερθεί στη σεζόν 2016-17. Λόγω όμως των πολιτικών και οικονομικών εξελίξεων στο κανάλι, η σειρά πήρε αναβολή με άγνωστο το αν και πότε θα ολοκληρωθεί.
Peugeot 107
Δημιουργία
thumb|left|Peugeot 107 του 2005.
Η απόφαση για την παραγωγή αυτών των αυτοκινήτων ελήφθη στις 12 Ιουλίου 2001, όταν οι τότε πρόεδροι της Toyota και του τότε Ομίλου PSA, Fujio Cho και Jean-Martin Folz, αποφάσισαν να παράγουν ένα μικρό αυτοκίνητο μαζί, σε μία κοινοπραξία, για να μοιραστούν κόστος ανάπτυξης και να επιτύχουν βασική τιμή (με την τότε ισοτιμία) της τάξεως των 8.500 ευρώ.
Εθνική Ελλάδος (τηλεοπτική σειρά)
Δεύτερος κύκλος
Τον Ιανουάριο του 2017, σε συνέντευξή του στο 7 Μέρες TV, ο Γιώργος Καπουτζίδης ανέφερε ότι αν και είναι δύσκολο μετά από δύο χρόνια να υπάρξει συνέχεια της σειράς, βρίσκεται σε συζητήσεις με το κανάλι ΣΚΑΪ και βλέπει πολύ θετικά το ενδεχόμενο η σειρά να συνεχίσει.
Peugeot 107
Δημιουργία
Τα τρία αυτά αυτοκίνητα, που εξελίχθηκαν από κοινού, παρουσιάστηκαν σε παγκόσμια πρεμιέρα στο Σαλόνι Αυτοκινήτου της Γενεύης τον Μάρτιο του 2005, αν και η σειρά είχε αρχίσει να παράγεται ήδη από τις 28 Φεβρουαρίου 2005.
Και τα τρία μοντέλα κατασκευάζονταν στο εργοστάσιο της κοινοπραξίας Toyota Peugeot Citroën Automobile (TPCA), στο Κόλιν της Τσεχίας.
Εθνική Ελλάδος (τηλεοπτική σειρά)
Κριτική
Η σειρά έλαβε θετικές κριτικές στο συνολό της από τους τηλεκριτικούς.
Peugeot 107
Αισθητική
thumb|left|Το πίσω μέρος των Citroën C1 και Peugeot 107.
Το Peugeot 107 ήταν σχεδόν πανομοιότυπο με το Citroën C1 πρώτης γενιάς, εκτός από τον μπροστινό προφυλακτήρα και τα μπροστινά φώτα και το γεγονός ότι είχε πιο κόκκινου χρωματισμού πίσω φώτα (αντί για τα διάφανα πίσω φώτα του C1), ενώ το Toyota Aygo πρώτης γενιάς ήταν ελαφρώς πιο ανασχεδιασμένο, αλλά ακόμα προφανώς παρόμοιο. thumb|right|Το πίσω μέρος του Peugeot 107. Φαίνεται το πρωτότυπο σχήμα των πίσω φώτων στα 5-πορτα μοντέλα.
Εθνική Ελλάδος (τηλεοπτική σειρά)
Κριτική
Ο Κοσμάς Βίδος έγραψε μετά την πρεμιέρα πως "αν και είναι νωρίς για να κρίνει κανείς το αποτέλεσμα, η πρώτη γεύση είναι αρκετά γλυκιά και μας άνοιξε την όρεξη για τη συνέχεια." Ο Βίδος αναφέρει επίσης ότι η σειρά στρέφεται σε μεγάλα κοινωνικά θέματα όπως οι οικογενειακές σχέσεις, οι αγωνίες της σύγχρονης γυναίκας και άλλα. "Το χιούμορ που διαθέτει άφθονο ο Καπουτζίδης έρχεται για να ελαφρύνει την ατμόσφαιρα, είναι όμως αυτή τη φορά αρκετά πικρό, απόλυτα ταιριαστό με τους πικρούς καιρούς που ζούμε."
Η Αφροδίτη Γραμμέλη αναφέρει μετά την πρεμιέρα ότι το πρώτο δείγμα τηλεθέασης, αν και νωρίς, είναι πολύ καλό. "Ο Καπουτζίδης έχει αποδείξει ότι έχει στόφα ταλαντούχου σεναριογράφου που δεν γράφει απλά για να υπάρχει αλλά για να πει κάτι [...]".
Peugeot 107
Αισθητική
Ένα αξιοσημείωτο χαρακτηριστικό του 5-πορτου 107 και του 5-πορτου C1 πρώτης γενιάς, αν και όχι του Aygo πρώτης γενιάς, είναι το μεγάλο και πρωτότυπο σχήμα των πίσω φώτων, τα οποία εκτείνονται από το άκρο του πίσω 5-ης πόρτας μέχρι το πίσω παράθυρο, ώστε ο εξωτερικός παρατηρητής να μην διακρίνει καμία εξωτερική μεταλλική πίσω κολώνα.
Εθνική Ελλάδος (τηλεοπτική σειρά)
Κριτική
Η Ντέπυ Γκολεμά στη στήλη της "Μέχρι κεραίας" έγραψε: "Το πρώτο επεισόδιο της σειράς "Εθνική Ελλάδος" χαρακτηρίστηκε από ένα "γεια σου" που είπαν οι τηλεθεατές. Άφησε υποσχέσεις πως θα ζήσουμε μέρες του "Παρά πέντε", αν και καταπιάνεται με εντελώς διαφορετικό θέμα. Γιώργο Καπουτζίδη γεια σου..."
Peugeot 107
Κινητήρες
Το 107 κυκλοφόρησε με δύο κινητήρες, φυσικά όλοι κοινοί με τα C1 πρώτης γενιάς και Aygo πρώτης γενιάς.